**ประสบการณ์การแก้ไขปัญหาในพื้นที่ ( Best Practice )**

**นายชาญชัย บุญเสนอ นายอำเภอกุมภวาปี**

**การพัฒนาและส่งเสริมขีดความสามารถของชุดรักษาความปลอดภัยหมู่บ้าน (ชรบ.)**

**๑. ความเป็นมา / สภาพปัญหาที่เกิดขึ้น**

อำเภอกุมภวาปี จังหวัดอุดรธานี เป็นอำเภอขนาดใหญ่ มีเขตการปกครองทั้งสิ้น ๑๓ ตำบล ๑๗๔ หมู่บ้าน ประกอบด้วยองค์กรปกครองส่วนท้องถิ่น เทศบาลตำบล ๙ แห่ง องค์การบริหารส่วนตำบล ๖ แห่งประชากร ๑๒๔,๙๗๐ คน ประกอบกับอัตรากำลังของข้าราชการฝ่ายปกครอง เช่น ปลัดอำเภอ กำนัน ผู้ใหญ่บ้าน ฯลฯในพื้นที่ ซึ่งยังถือว่าไม่เพียงพอ ในฐานะหน่วยงานที่ต้องมีบทบาทในการนำนโยบายของรัฐบาล กระทรวง ทบวง กรม และนโยบายของจังหวัด เพื่อนำไปปฏิบัติในระดับพื้นที่ ในการบำบัดทุกข์ บำรุงสุข แก้ไขปัญหาความเดือดร้อน ตลอดจนการรักษาความสงบเรียบร้อย การป้องกันรักษาชีวิตและทรัพย์สินของประชาชน และปัญหาสังคมด้านอื่นๆซึ่งจะดำเนินการโดยเจ้าหน้าที่ฝ่ายปกครอง หรือเจ้าหน้าที่ตำรวจ เพียงฝ่ายเดียว นั้น ไม่สามารถดำเนินการได้อย่างทันท่วงที รวดเร็ว และไม่เพียงพอต่อสถานการณ์การเปลี่ยนแปลงของสภาพแวดล้อมและสังคมในปัจจุบัน

**๒. แนวทางปฏิบัติ / การแก้ปัญหา**

อำเภอกุมภวาปี ซึ่งมีพื้นที่เขตติดต่อกับหลายอำเภอและจังหวัดอื่น ๆตลอดจนเป็นอำเภอที่มีแหล่งท่องเที่ยวที่สำคัญ คือ “ทะเลบัวแดง” ซึ่งเป็นแหล่งท่องเที่ยวที่สำคัญของจังหวัดอุดรธานีและของประเทศไทย แต่ยังขาดแคลนอัตรากำลังเจ้าหน้าที่ในการดูแลรักษาความสงบเรียบร้อยและอำนวยความสะดวกแก่นักท่องเที่ยว ตลอดจนการป้องกันอาชญากรรม ปัญหาการสกัดกั้น

/ยาเสพติดและ...

ยาเสพติดและแหล่งมั่วสุมต่างๆ จึงมีความจำเป็นที่ต้องเสริมสร้างความเข้มแข็งให้กับหมู่บ้าน ชุมชน ในพื้นที่ โดยให้ประชาชนได้มีส่วนร่วมในการแก้ปัญหาอำเภอจึงมีแนวคิดในการขยายและจัดตั้งชุดรักษาความปลอดภัยหมู่บ้านหรือที่เรียกว่า ชรบ. ซึ่งเป็นกองกำลังประจำถิ่นที่กฎหมายรองรับให้เป็นผู้ช่วยเหลือเจ้าพนักงานฝ่ายปกครอง หรือฝ่ายตำรวจหรือเจ้าหน้าที่อื่น อำเภอกุมภวาปีจึงได้ร่วมกับองค์การบริหารส่วนจังหวัดอุดรธานีเพื่อจัดการฝึกอบรมจัดตั้งชุดรักษาความปลอดภัยหมู่บ้านขึ้นเพื่อเป็นการเพิ่มพูนประสิทธิภาพของราษฎรในการรักษาความปลอดภัยของหมู่บ้านและการป้องกันแก้ไขปัญหายาเสพติด โดยฝึกฝนการใช้อาวุธปืน การบำรุงรักษาอาวุธปืน และยุทธวิธีการจับกุม การตรวจค้น ที่ถูกต้องให้กับราษฎรในพื้นที่ เพื่อช่วยเหลือเจ้าหน้าที่ในการปฏิบัติงาน รวมทั้งเป็นกำลังสำคัญในการขับเคลื่อนขยายผลการสร้างหมู่บ้านชุมชนเข้มแข็งด้านการรักษาความปลอดภัยหมู่บ้าน และการป้องกัน แก้ไขปัญหายาเสพติดและเป็นกำลังในการรักษาความปลอดภัยและอำนวยความสะดวกแก่นักท่องเที่ยวในสถานที่ท่องเที่ยวทะเลบัวแดง

**๓. สรุปวิธีการทำงานที่นำไปสู่วิธีการที่เป็นเลิศ ( Best Practice )**

 ๓.๑ ในเบื้องต้นอำเภอกำหนดกลุ่มเป้าหมายอบรมชุด ชรบ. รุ่นที่ ๑ ประจำปี ๒๕๕๘สำหรับราษฎรในหมู่บ้าน/ชุมชน ที่อยู่ในเขตแหล่งท่องเที่ยวทะเลบัวแดง จำนวน ๒ ตำบล หมู่บ้าน/ชุมชน ละ ๑๐ คน จำนวน ๒๕ หมู่บ้าน รวมเป็น ๒๕๐ คนและประสานขอสนับสนุนงบประมาณจากองค์การบริหารส่วนจังหวัดอุดรธานี

 ๓.๒ฝึกอบรมรุ่นที่ ๒ จำนวน ๒๐๐ คน โดยประสานงบประมาณจากเทศบาลและ องค์การบริหารส่วนตำบลในพื้นที่ ดำเนินการฝึกอบรมตามแผนการดำเนินงานการจัดตั้งชุดรักษาความปลอดภัยหมู่บ้านโดยใช้สถานที่ฝึกอบรมจากหน่วยกำลังทหารในพื้นที่ คือ กองพันทหารราบที่ ๑ กรมทหารราบที่ ๑๓ ค่ายพระยาสุนทรธรรมธาดา

/๔. ปัจจัยที่นำไปสู่...

**๔. ปัจจัยที่นำไปสู่ความสำเร็จ ( Key Success Factors )**

 - ผู้เข้ารับการฝึกอบรมมีขีดความรู้ความสามารถเพิ่มขึ้น และนำความรู้ที่ได้จากการฝึกอบรมไปใช้ในการปฏิบัติหน้าที่ได้อย่างมีประสิทธิภาพโดยชุด ชรบ. แม้จะเป็นหน่วยกำลัง เล็ก ๆ ในสังกัดของฝ่ายปกครอง แต่สามารถปฏิบัติหน้าที่ได้เกินคาดในการช่วยเหลือเจ้าหน้าที่ของรัฐเพื่อบำบัดทุกข์ บำรุงสุข ให้แก่พี่น้องประชาชน

 - ผู้เข้ารับการฝึกอบรมมีความรักความสามัคคีและมีความรับผิดชอบต่อหมู่บ้าน/ชุมชนของตน สามารถถ่ายทอดและปลูกจิตสำนึกให้คนในชุมชน ตระหนักถึงปัญหายาเสพติด สามารถเป็นแหล่งข่าวให้ข้อมูลข่าวสาร เพื่อสกัดกั้นการแพร่ระบาดของยาเสพติดในพื้นที่

 - เป็นผู้ช่วยเหลือให้กับฝ่ายปกครองในการกำกับดูแลความปลอดภัยและอำนวยความสะดวกแก่นักท่องเที่ยว เพื่อความสะดวกและความปลอดภัยในชีวิตและทรัพย์สินในแหล่งท่องเที่ยวของอำเภอ